CELEX: 62021CN0571
Language: el
Date: 2021-09-16 00:00:00
Title: Υπόθεση C-571/21: Αίτηση προδικαστικής αποφάσεως την οποία υπέβαλε το Finanzgericht Düsseldorf (Γερμανία) στις 16 Σεπτεμβρίου 2021 — RWE Power Aktiengesellschaft κατά Hauptzollamt Duisburg

6.12.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 490/22
            
         
      Αίτηση προδικαστικής αποφάσεως την οποία υπέβαλε το Finanzgericht Düsseldorf (Γερμανία) στις 16 Σεπτεμβρίου 2021 — RWE Power Aktiengesellschaft κατά Hauptzollamt Duisburg
      (Υπόθεση C-571/21)
      (2021/C 490/22)
      Γλώσσα διαδικασίας: η γερμανική
      
         Αιτούν δικαστήριο
      
      Finanzgericht Düsseldorf
      
         Διάδικοι στην υπόθεση της κύριας δίκης
      
      
         Προσφεύγουσα: RWE Power Aktiengesellschaft
      
         Καθού: Hauptzollamt Duisburg
      
         Προδικαστικά ερωτήματα
      
      
                  1)
               
               
                  Μπορεί το άρθρο 14, παράγραφος 1, στοιχείο α', πρώτη περίοδος, της οδηγίας 2003/96/ΕΚ (1), στο μέτρο που προβλέπει ότι η ηλεκτρική ενέργεια που χρησιμοποιείται για την παραγωγή ηλεκτρικής ενέργειας απαλλάσσεται από τον φόρο, λαμβανομένου υπόψη του άρθρου 21, παράγραφος 3, δεύτερη περίοδος, της οδηγίας 2003/96, να ερμηνευθεί υπό την έννοια ότι η απαλλαγή αυτή καλύπτει και διεργασίες κατά τις οποίες τα ενεργειακά προϊόντα παράγονται σε υπαίθριες εξορύξεις και υπόκεινται σε εργοστασιακή επεξεργασία, προκειμένου να καταστούν καταλληλότερα προς χρήση σε σταθμούς παραγωγής ηλεκτρικής ενέργειας, παραδείγματος χάρη θραύονται, διαχωρίζονται από ξένα μέρη και θρυμματίζονται έως το μέγεθος που απαιτείται για τη λειτουργία του λέβητα;
               
            
                  2)
               
               
                  Μπορεί το άρθρο 14, παράγραφος 1, στοιχείο α', πρώτη περίοδος, της οδηγίας 2003/96, στο μέτρο που προβλέπει ότι απαλλάσσεται από τον φόρο η ηλεκτρική ενέργεια που χρησιμοποιείται για τη διατήρηση της ικανότητας παραγωγής ηλεκτρικής ενέργειας, λαμβανομένου υπόψη του άρθρου 21, παράγραφος 3, τρίτη περίοδος, της οδηγίας 2003/96, να ερμηνευθεί υπό την έννοια ότι απαλλάσσεται από τον φόρο και η χρήση ηλεκτρικής ενέργειας για τη λειτουργία αποθηκευτικών εγκαταστάσεων και μεταφορικών μέσων που είναι αναγκαία για τη μόνιμη λειτουργία των σταθμών παραγωγής ηλεκτρικής ενέργειας;
               
            
         (1)  Οδηγία 2003/96/ΕΚ του Συμβουλίου, της 27ης Οκτωβρίου 2003, σχετικά με την αναδιάρθρωση του κοινοτικού πλαισίου φορολογίας των ενεργειακών προϊόντων και της ηλεκτρικής ενέργειας (ΕΕ 2003, L 283, σ. 51).